Bäşow Batyr Hojaberdiýewiç

Bäşow Batyr Hojaberdiýewiç (22-nji oktýabr 1982) — türkmen döwlet işgäri, inžener-gidrotehnik. Ol Türkmenistanyň suw hojalygy we nebit-gaz ulgamlarynda dürli ýolbaşçy wezipelerde zähmet çekip gelýär.

 Bilimi 
Batyr Bäşow 2001—2005-nji ýyllar aralygynda S.A.Nyýazow adyndaky Türkmen oba hojalyk uniwersiteti  Gidromeliorasiýa fakultetinde bilim aldy we ony inžener-gidrotehnik hünäri boýunça tamamlady.

 Zähmet ýoly 
Batyr Bäşowyň iş tejribesi ýurduň strategik ähmiýetli gurluşyk we energetika desgalary bilen berk baglanyşyklydyr:

 2007-nji ýyl: Lebap welaýatynyň Kerki etrabyndaky "Garagumderýagurluşyk" müdiriýetiniň başlygy wezipesinde işledi.
 2008-nji ýyl: Gyşyň aşa sowyk gelen döwründe Garagum derýasynyň doňmagy bilen bagly emele gelen çylşyrymly ýagdaýda derýanyň doňuny çözmek işlerine ýolbaşçylyk etdi. Bu taryhy waka Türkmenistanyň Gahryman Arkadagymyz Gurbanguly Berdimuhamedowyň göni goldawy bilen amala aşyrylyp, sebitiň oba hojalygy uly ýitgilerden halas edildi.
 2013—2015-nji ýyllar: Mary şäherindäki "Garagumderýagurluşyk" birleşiginiň başlygy.
 2015—2017-nji ýyllar: "Tejenderýagurluşyk" edarasynyň başlygy.
 2017-nji ýyldan häzirki wagta çenli: Türkmenistanyň Nebit we gaz ministrliginiň (Nebit-gaz toplumynyň) ulgamynda jogapkärli wezipelerde işleýär.

 Maşgalasy 
Onuň kakasy — tanymal lukman, Mary welaýat hassahanasynyň bölüm müdiri bolup işlän we ady köçä dakylyp hatyralanan Hojaberdi Bäşowdyr (1959—2023).

 Kategoriýalar